Δέκα Αρχές Καθιέρωσης Μονολιθικού Ιδεολογικού Συστήματος

Οι Δέκα Αρχές Καθιέρωσης Μονολιθικού Ιδεολογικού Συστήματος (κορεατικά: 당의 유일사상체계확립의 10대 원칙), γνωστό και ως Δέκα Αρχές για Μονο-Ιδεολογικό Σύστημα) είναι ένα σύνολο δέκα αρχών και εξήντα πέντε προτάσεων που καθορίζουν πρότυπα για διακυβέρνηση και καθοδήγηση των συμπεριφορών του λαού της Βόρειας Κορέας.

 Ιστορικό 
140px|thumb|right|Ο Κιμ Τζονγκ-ιλ, που αναθεώρησε τις 10 Aρχές το 1974.
Οι αρχές αρχικά προτάθηκαν το 1967 από τον Κιμ Γιονγκ-τζου, τον μικρότερο αδερφό του ηγέτη της Βόρειας Κορέας Κιμ Ιλ-σονγκ, μετά το περιστατικό της φατρίας Καψάν που είχε επιδιώξει ανεπιτυχώς να αμφισβητήσει την εξουσία του Κιμ Ιλ-σονγκ και τη θέση του Κιμ Γιονγκ-τζου ως κληρονόμου εκείνη την εποχή. Ως εκ τούτου, το Μονολιθικό Ιδεολογικό Σύστημα προέκυψε στο πλαίσιο συζητήσεων εσωτερικής πολιτικής στο Εργατικό Κόμμα της Κορέας και τις εξωτερικές προκλήσεις που θέτει η Σινο-Σοβιετική διάσπαση. 

Το Μονολιθικό Ιδεολογικό Σύστημα εφαρμόστηκε από τον Κιμ Ιλ-σανγκ για να εξαλείψει την εσωτερική διαφωνία και να ενισχύσει την κυριαρχία της οικογένειας Κιμ στο πολιτικό σύστημα της Βόρειας Κορέας. Ο Κιμ Ιλ-σανγκ ανακοίνωσε τις αρχές στο κοινό σε μια ομιλία που πραγματοποιήθηκε στο Ανώτατη Λαϊκή Συνέλευση στις 16 Δεκεμβρίου 1967, με τίτλο «Ας Ενσωματώσουμε το Επαναστατικό Πνεύμα της Ανεξαρτησίας, της Αυτοσυντήρησης και της Αυτοάμυνας περισσότερο σε όλους τους κλάδους της Κρατικής Δραστηριότητας».

Οι Αρχές ξαναγράφηκαν από τον Κιμ Τζονγκ-ιλ, με τη βοήθεια του Χουάνγκ Τζανγκ-γιοπ, αφού ο Κιμ έγινε ο νέος κληρονόμος τον Φεβρουάριο του 1974.  Οι ενημερωμένες Αρχές ήταν μακρύτερες και επέκτειναν περαιτέρω τη λατρεία της προσωπικότητας που περιβάλλει τον Κιμ. Οι αρχές απέκτησαν επίσημο καθεστώς στο κόμμα το 1974. Οι Δέκα Αρχές έχουν αντικαταστήσει το Σύνταγμα της Βόρειας Κορέας και διατάγματα από το Εργατικό Κόμμα της Κορέας, και στην πράξη, χρησιμεύουν ως ο ανώτατος νόμος της χώρας.Green, Christopher. "Wrapped in a Fog: On the North Korean Constitution and the Ten Principles," Sino-NK, June 5, 2012. Retrieved January 3, 2016.

Οι Δέκα Αρχές πρέπει να απομνημονεύονται από κάθε πολίτη και διασφαλίζουν την απόλυτη πίστη και υπακοή στους Ανώτατους Ηγέτες της Βόρειας Κορέας.  Οι Αρχές είναι αναπόσπαστες στην πολιτική και καθημερινή ζωή των ανθρώπων και πρέπει να ασκούνται μέσω καθημερινών συνεδριών αυτο-κριτικής, στο έργο τους, στο σχολείο κ.λπ., δημιουργώντας τα θεμέλια της προσωπολατρείας της Βόρειας Κορέας.  Συγκρίνονται συχνά με τις Δέκα Εντολές λόγω του παρόμοιου ρόλου τους στη διαμόρφωση της καθημερινής ζωής των ανθρώπων και υπάρχει υποψία ότι το χριστιανικό παρελθόν του Κιμ Γιονγκ-τζου επηρέασε τη φόρμα τους.

 Δέκα Αρχές 
200px|thumb|right|Προσωπογραφία του Κιμ Ιλ-σονγκ, η συχνότερη απεικόνισή του στη χώρα, δείγμα της προπαγάνδας και της προσωπολατρείας.
Οι δέκα πρωτότυπες αρχές: 

  Εμείς πρέπει να μαχόμαστε συνεχώς για να ενοποιήσουμε όλη την κοινωνία υπό την επαναστατική ιδεολογία του Μεγάλου Ηγέτη Κιμ Ιλ-σονγκ
  Εμείς πρέπει να τιμάμε τον Μεγάλο Ηγέτη και σύντροφο Κιμ Ιλ-σονγκ με όλη μας την αφοσίωση
  Εμείς πρέπει να μην αμφισβητούμε την απόλυτη εξουσία του Μεγάλου Ηγέτη και συντρόφου Κιμ Ιλ-σονγκ
  Εμείς πρέπει να κάνουμε τις επαναστατικές οδηγίες του Μεγάλου Ηγέτη και συντρόφου Κιμ Ιλ-σονγκ πίστη μας και πεποίθησή μας
  Εμείς πρέπει να υπακούμε χωρίς δισταγμό αυστηρά τις οδηγίες του Μεγάλου Ηγέτη και συντρόφου Κιμ Ιλ-σονγκ
  Εμείς πρέπει να δυναμώσουμε την κομματική ιδεολογία, τη θέληση και την επαναστατική ενότητα, επικεντρωμένοι στον Μεγάλο Ηγέτη και σύντροφο Κιμ Ιλ-σονγκ
  Εμείς πρέπει να διδαχτούμε από τον Μεγάλο Ηγέτη και σύντροφο Κιμ Ιλ-σονγκ και να υιοθετήσουμε την κομμουνιστική του οπτική, τις επαναστατικές μεθόδους του και το ανθρωποκεντρικό του ύφος
  Εμείς πρέπει να εκτιμάμε την πολιτική ζωή που μας δόθηκε από τον Μεγάλο Ηγέτη και σύντροφο Κιμ Ιλ-σονγκ και πιστά να ανταποδίδουμε την πολιτική εμπιστοσύνη και τον στοχασμό του με τις υψηλές πολιτικές του δεξιότητες
  Εμείς πρέπει να καθιερώσουμε δυνατoύς οργανωτικούς κανονισμούς ώστε όλο το κόμμα, το έθνος και ο στρατός να κινούνται ως ένα υπό τη μοναδική ηγεσία του Μεγάλου Ηγέτη και συντρόφου Κιμ Ιλ-σονγκ
  Εμείς πρέπει να περάσουμε τα σπουδαία κατορθώματα της επανάστασης του Μεγάλου Ηγέτη και συντρόφου Κιμ Ιλ-σονγκ από γενιά σε γενιά, κληρονομώντας και ολοκληρώνοντάς τα μέχρι το τέλος

 Δείτε επίσης 
 Τζούτσε
 Σόνγκουν

 Παραπομπές 

 Βιβλιογραφία 

 Εξωτερικοί σύνδεσμοι 
Full text of the Ten Principles. PDF format, English  (alternative link here; archived here)

 Περαιτέρω μελέτη 

Κατηγορία:Πολιτική της Βόρειας Κορέας
Κατηγορία:Κιμ Ιλ-σονγκ
Κατηγορία:Κώδικες δεοντολογίας